Δήμος Μαντουδίου–Λίμνης–Αγίας Άννας

Ο Δήμος Μαντουδίου–Λίμνης–Αγίας Άννας είναι δήμος της Περιφερειακής Ενότητας Εύβοιας της Περιφέρειας Στερεάς Ελλάδας, που συστάθηκε με το Πρόγραμμα Καλλικράτης από τη συνένωση των προϋπαρχόντων δήμων Ελυμνίων, Κηρέως και Νηλέως. Η έκταση του δήμου είναι 585,39 τετραγωνικά χιλιόμετρα και ο πληθυσμός του 12.235 κάτοικοι με την απογραφή του 2021. Έδρα του δήμου είναι η Λίμνη. Ο δήμος συνορεύει προς βορρά με τον Δήμο Ιστιαίας–Αιδηψού και προς νότο με τον Δήμο Διρφύων–Μεσσαπίων. Δυτικά βρίσκεται ο Βόρειος Ευβοϊκός κόλπος και ανατολικά το Αιγαίο πέλαγος. Ο δήμος χαρακτηρίζεται πευκόφυτος, αλλά από τις πυρκαγιές του Αυγούστου 2021, έχει καεί το μεγαλύτερο μέρος του δάσους και η περιοχή έχει χαρακτηριστεί αναδασωτέα. Ο δήμος συνδέεται οδικώς με τη Χαλκίδα μέσω Μαντουδίου, με τα Λουτρά Αιδηψού μέσω Λίμνης και με την Ιστιαία μέσω Αγίας Άννας. Επίσης συνδέεται ακτοπλοϊκά με τη Σκιάθο, τη Σκόπελο και την Αλόννησο μέσω του λιμένα Μαντουδίου στο Κυμάσι. Έχει δύο κύριους ποταμούς, τον Κηρέα που πηγάζει από τα βουνά νότια του δήμου και τον Νηλέα που πηγάζει από τα βόρεια του δήμου. Το Μαντούδι απέχει οδικά περίπου μία ώρα από τη Χαλκίδα, περίπου μιάμιση από τη Λίμνη και από την Αγία Άννα μία ώρα και ένα τέταρτο. Η περιοχή του Δήμου Μαντουδίου–Λίμνης–Αγίας Άννας υπέστη σοβαρές καταστροφές από τις πυρκαγιές του Αυγούστου 2021 και ιδιαίτερα τα βορειοκεντρικά μέρη του. Κάηκαν περίπου 550.000 στρέμματα. Το κακό ήρθε να συμπληρώσει και οι πλημμύρες που επακολούθησαν αργότερα τον χειμώνα, με αποτέλεσμα να μην παράγεται το ελαιόλαδο, κρασί, ρητινοκαλιέργειες, και άλλες παραγωγές που καταστράφηκαν. Δημοτικές Ενότητες Δημοτική Ενότητα Ελυμνίων Δημοτική Κοινότητα Λίμνης [ 2.046 ] η Λίμνη [ 1.642 ] τα Κατούνια [ 7 ] η Μονή Αγίου Νικολάου Γαλατάκη [ 6 ] ο Μυρτιάς [ 190] ο Ρετσινόλακκος [ 6 ] η Σηπιάδα [ 120 ] η Χρόνια [ 75 ] Δημοτική Κοινότητα Κεχριών [ 667 ] οι Κεχριές [ 477 ] η Δάφνη [ 190 ] Δημοτική Κοινότητα Κουρκουλών -- οι Κουρκουλοί [ 314 ] Δημοτική Κοινότητα Ροβιών [ 1.271 ] οι Ροβιές [ 1.035 ] τα Δαμιά [ 66 ] η Δρυμώνα [ 57 ] το Καλαμούδι [ 37 ] ο Κούλουρος [ 10 ] το Μαρούλι [ 16 ] η Μονή Οσίου Δαυίδ Γέροντος [ 12 ] το Παλαιοχώρι [ 38 ] Δημοτική Κοινότητα Σκεπαστής -- η Σκεπαστή [ 192 ] Δημοτική Ενότητα Κηρέως Δημοτική Κοινότητα Μαντουδίου [ 1.787 ] το Μαντούδι [ 1.787 ] οι Φούρνοι [ 0 ] Δημοτική Κοινότητα Βλαχιάς [ 159 ] η Βλαχιά [ 140 ] το Σαρακήνικο [ 19 ] Δημοτική Κοινότητα Δαφνούσσης [ 74 ] η Δαφνούσσα [ 58 ] το Τρούπι [ 16 ] Δημοτική Κοινότητα Κηρίνθου [ 725 ] η Κήρινθος [ 609 ] η Ζωοδόχος Πηγή [ 82 ] η Κρύα Βρύση [ 34 ] Δημοτική Κοινότητα Μετοχίου Κηρέως -- το Μετόχι [ 160 ] Δημοτική Κοινότητα Πηλίου -- το Πήλι [ 628 ] Δημοτική Κοινότητα Προκοπίου -- το Προκόπι [ 948 ] Δημοτική Κοινότητα Σπαθαρίου [ 280 ] το Σπαθάρι [ 199 ] τα Καλύβια [ 81 ] Δημοτική Κοινότητα Στροφυλιάς -- η Στροφυλιά [ 472 ] Δημοτική Κοινότητα Φαράκλας -- η Φαράκλα [ 178 ] Δημοτική Ενότητα Νηλέως Δημοτική Κοινότητα Αγίας Άννης [ 1.009 ] η Αγία Άννα [ 729 ] η Αγκάλη [ 217 ] η Παλαιόβρυση [ 63 ] Δημοτική Κοινότητα Αμελάντων [ 22 ] οι Αμέλαντες [ 22 ] οι Στράφοι [ 0 ] Δημοτική Κοινότητα Αχλαδίου [ 349 ] το Αχλάδι [ 266 ] η Φραγκάκη [ 83 ] Δημοτική Κοινότητα Κεραμείας -- η Κεράμεια [ 118 ] Δημοτική Κοινότητα Κερασέας -- η Κερασιά [ 247 ] Δημοτική Κοινότητα Κοτσικιάς [ 179 ] η Κοτσικιά [ 119 ] το Αχλαδοπόταμο [ 0 ] η Παραλία Κοτσικιάς [ 60 ] Δημοτική Κοινότητα Παππάδων -- οι Παππάδες [ 220 ] Κατάλογος Δημάρχων Μαντουδίου–Λίμνης–Αγίας Άννας Για αναλυτικό κατάλογο κοινοταρχών και δημάρχων, δείτε στα αντίστοιχα λήμματα των οικισμών Λίμνη, Μαντούδι, Αγία Άννα. Πηγές Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Αποτελέσματα Απογραφής 2011 της ΕΛ.ΣΤΑΤ - Ελληνική Στατιστική Αρχή Παραπομπές